Foto: skysports.com Yevro-2016 musobaqasining eng yaxshi hakami aniqlandi. Bu sovringa italiyalik hakam Nikola Ritstsoli loyiq deb topildi. Julio Kampanati nomli sovrinning topshirish marosimi 15 noyabr kuni "San-Siro"da bo‘lib o‘tadigan Italiya hamda Germaniya termalari o‘rtasida o‘rtoqlik uchrashuv oldidan bo‘lib o‘tadi. Ma’lumot uchun Yevro-2016da Ritstsoli to‘rtta uchrashuvni boshqarib bordi. Xususan Fransiya va Germaniya (2:0) termalari o‘rtasidagi yarim final ham shular qatoriga kiradi. Eslatib o‘tamiz, Nikola Ritstsoli JCh-2014 musobaqasida ham tengsiz deb topilgandi.